Rigor Sardonicous

Rigor Sardonicous (בעברית: "נוקשה וסרדוני", תעתיק: "ריגור סרדוניקוס") היא להקת פיונרל דום/דת' מטאל אמריקאית שהוקמה בשנת 1988 על ידי הבסיסט גלן המפטון. הלהקה מגדירה את עצמה כלהקת "דום גולמי, אפוקליפטי" ("raw, apocalyptic doom"). בעוד שמרבית להקות הפיונרל דום עוסקות ביצירת תחושה של מלנכוליה, ייאוש ומצב רוח דיכאוני מאוד, לריגור סרדוניקוס גישה מעט שונה, והיא מתמקדת בעיקר בחלק המרושע, המעורפל, האפל והלא ברור של המוזיקה. יחד עם Novembers Doom ו-Evoken, היא אחת מלהקות הדום-דת' האמריקאיות המוקדמות שעדיין פעילות היום. שמה של הלהקה, "Rigor Sardonicous", הוא לטינית עבור "נוקשה וסרדוני"; רוב שמות האלבומים והשירים שלהם הם גם בלטינית. עם זאת, הליריקה עדיין באנגלית. מאז שהלהקה הוקמה ב-1988, חברי הלהקה התחייבו לחשוף את צלילי הפיונרל דום האפלים והעמוקים ביותר שניתן להעלות על הדעת. במשך השנים, חברי הלהקה הואשמו בגראולינג לא טבעי או שירה ששודרגה אלקטרונית. כמו כן, הועלו טענות כי חברי הלהקה הם אנטישמים. במשך השנים, חברי הלהקה הואשמו בשירה נוהמת וגראולינג לא טבעי או לא אותנטי, וכן שירה ששודרגה אלקטרונית. חברי הלהקה מבהירים כי השירה אותנטית לגמרי: "השירה מוצגת והוצגה בהופעות חיות. אלו הטוענים שהקולות הואטו או שודרדגו אלקטרונית אינם יודעים את האמת שהיא Rigor". באתר הרשמי של הלהקה מצורפים סרטונים המציגים את הגראולינג והקולות העמוקים בהופעות החיות. בנוסף לכך, בנוגע לגראולינג העמוק שמציגה הלהקה, חברי הלהקה מוסיפים: "אנחנו מודים שהסגנון הווקאלי שלנו לא מיועד לרוב, אבל לצורך העניין גם דום [מטאל] בכלל לא. אנחנו מרגישים שהסאונד הווקאלי הוא חלק בלתי נפרד מהאומנות שלנו ועדיף על השטויות המתבכיינות שהרבה להקות [דום מטאל] מציגות. לא כולם יסכימו ואנו מודים בכך". בשנת 1994 הוציאה הלהקה את הדמו הראשון Risus ex Mortuus. אחד מהשירים בדמו, "Jewish Massacre" (מאנגלית: "טבח יהודים"), עוסק בשואה ובפתרון הסופי. שיר זה גרם לחלק להאמין שחברי הלהקה הם נאו-נאצים. ב-9 באוגוסט 2014, אדם מברלין האשים את הלהקה באנטישמיות, בספר המבקרים שבאתר הרשמי של הלהקה. נכון להיום, זה האדם היחיד בספר המבקרים שחברי הלהקה הגיבו לו. חברי הלהקה הדגישו שאין להם כל כוונה לעודד נאציזם: "השיר הזה לא נועד בשום אופן לסבול את הנאציזם או ההרס של בני האמונה היהודית. הוא נועד כנקודת מבט היסטורית חסרת פניות. אתה צריך לטשטש את החזון שלך ולקרוא מחדש את המילים ללא דעות מוקדמות או הטיה. שים לב כיצד משתמשים בשמות התואר ובאילו מקומות הם ממוקמים. הבנה מתחילה בחופש מחשבה". עבור תופים, הלהקה משתמשת במכונת תופים Boss DR-660 Dr. Rhythm המוזכרת כ"?!" ברוב ההקלטות שלהם. גלן המפטון - גיטרה בס (1988-הווה) ג'וזף ג'יי פוגארזו - שירה, גיטרה (1990-הווה) גייב מדסן - תופים (1991-1988) סטיב מורן - גיטרה בס (2005-2004) אתר האינטרנט הרשמי של Rigor Sardonicous Rigor Sardonicous, ברשת החברתית פייסבוק Rigor Sardonicous, באתר AllMusic (באנגלית) Rigor Sardonicous, באתר MusicBrainz (באנגלית) Rigor Sardonicous, להקה באתר Encyclopedia Metallum (באנגלית) Rigor Sardonicous, באתר Discogs (באנגלית) Rigor Sardonicous, באתר בנדקמפ Rigor Sardonicous - Encyclopaedia Metallum: The Metal Archives, www.metal-archives.com God Of Thunder - free single - 2006, by Rigor Sardonicous, Rigor Sardonicous (באנגלית) 30 best funeral doom metal bands - the ultimate guide by deathdoom.com, Soliloquium (באנגלית בריטית) Biography, smilingdeath.com Rebuttal, www.smilingdeath.com Guestbook, www.smilingdeath.com Media, www.smilingdeath.com Rigor Sardonicous - Risus ex Mortuus - Encyclopaedia Metallum: The Metal Archives, www.metal-archives.com